Долбоор

**“Кыргыз Республикасынын Өкмөтүнүн 2008-жылдын 15-сентябрындагы № 517 “Салттуу билимдерди каттоо жана пайдаланууга укук берүү үчүн алымдар жөнүндө жобого өзгөртүулөрдүү**

**киргизүү тууралуу”**

**КЫРГЫЗ РЕСПУБЛИКАСЫНЫН ӨКМӨТҮНҮН ТОКТОМУ**

Интеллектуалдык менчик чөйрөсүндө мыйзамдарды жакшыртуу максаттарында, “Кыргыз Республикасынын Өкмөтү жөнүндө” Кыргыз Республикасынын конституциялык Мыйзамынын 10 жана 17 статьяларын жетекчиликке алып, Кыргыз Республикасынын Өкмөтү токтом кылат:

1. Кыргыз Республикасынын Өкмөтүнүн 2008-жылдын 15-сентябрындагы № 517 “Салттуу билимдерди каттоо жана пайдаланууга укук берүү үчүн алымдар жөнүндө жобону бекитүү тууралуу” токтомуна төмөнкүдөй өзгөртүулөр киргизилсин:

Токтом менен бекитилген Салттуу билимдерди каттоо жана пайдаланууга укук берүү үчүн алымдар жөнүндө жободо:

- 1-пункт “Салттуу билимдерди коргоо жөнүндө” деген сөздөрдөн кийин “, ошондой эле алымдарды төлөөдөн бошотуу жана өлчөмдөрүн азайтуу үчүн негиздер.” деген сөздөр менен толукталсын;

- 3-пункттун биринчи абзацы күчүн жоготту деп таанылсын;

- 1 бөлүм төмөнкүдөй мазмундагы 7-пункт менен толукталсын:

«7. Салттуу билимдердин ээлери болуп саналган жактарга ушул Жобонун II бөлүгүндө белгиленген алымдарды төлөө боюнча төмөнкүдөй жеңилдиктер берилет:

а) Улуу Ата Мекендик согуштун катышуучулары же аларга теңештирилген жактар, ден-соолугунан мүмкүнчүлүгү чектелген 1-топтогу майыптыгы бар жактар алым төлөөдөн толук бошотулушат;

б) жеке жактар алымдардын 10% өлчөмүн төлөшөт;

в) илимий-изилдөө мекемелерин жана жогорку окуу жайларын кошкондо, коммерциялык эмес уюмдар алардын жайгашкан жерлерине карабастан алымдардын 30% өлчөмүн төлөшөт».

1. Ушул токтом расмий жарыяланган күндөн тартып он беш күн өткөндөн кийин күчүнө кирет.

**Премьер-министр С.Ш.Жээнбеков**